През нощта на 14 по 15 ноември се състои сражението между американско и японско съединения при острова Гуадалканал. Японското съединение на адмирал Кондо има поставена задача да обстреля американското летище Хендерсън Фийлд. В състава на японското съединение влизат линкора „Киришима“, тежките крайцери „Атаго“ и „Такао“, леките крайцери „Сендай“ и „Нагара“ и девет разрушителя. Наското сформираното американско съединение под командването на контраадмирал Лий се състои от линкорите „Вашингтон“ ("USS Washington (BB-56)"), „Саут Дакота“ ("USS South Dakota (BB-57)") и четири разрушителя и няма опит в съвместно плаване. Първоначално сражението клони не в полза на американците. Както това често се случва при нощните битки при Гуадалканал, японските очи отново се оказват по-ефективни от американските радари. Системата за опознаване „свой-чужд“ все още не съществува, и операторите на американските РЛС лошо се ориентират във възникващите по екраните на техните радари марки, бъркайки своите и чуждите кораби, особено в условията на близост до брега. Това се случва и този път. Кондо подхожда в три групи – съединението за бомбардировка в състав „Киришима“ и тежките крайцери и две завеси от леките сили, всяка в състав лек крайцер и разрушители. Първи американците са забелязани от лекия крайцер „Сендай“, което е доложено на японския адмирал в 22:10, наистина, при това разпознавайки линкорите като тежки крайцери.